REFERAT AF ORDINÆR GENERALFORSAMLING

Onsdag d. 21 marts 2018 kl. 19:30

på Øster Egesborg Friskole

Udover bestyrelsen var en 7-8 personer mødt frem til årets generalforsamling, som blev gennemført i overensstemmelse med vedtægterne.

1. Som dirigent valgtes Mogens Hansen, der som sin første gerning konstaterede, at generalforsamlingen var lovligt indkaldt.
2. Herefter valgtes Jesper B. Nielsen og Palle Tærsker som stemmetællere.
3. Dernæst fulgte bestyrelsens beretning v/formanden. Beretningen er lagt ud på Hjemmesiden.
4. Kassereren, Tommy Apel, gennemgik regnskabet, som blev godkendt.
5. Der var kun et forslag, som bestyrelsen havde stillet. Forslaget gik på at opkræve 20 kr. pr. kvartal til opbygning af en konto til betaling for fremtidige udskiftninger af vandmålere. Forslaget blev vedtaget
6. Kassereren gennemgik herefter takstblad og budget, som begge blev godkendt af generalforsamlingen.
7. De tre bestyrelsesmedlemmer, som var på valg, Tommy Apel, Jens Hæsum Svendsen og Mikkel Sahl blev alle genvalgt uden modkandidater. Kurt Paszkiewicz og Steen Wieder blev valgt som suppleanter. Som revisorer valgtes Birgitte Fløe og Jesper B. Nielsen, og Per Øhlenschlæger blev valgt som revisorsuppleant.

1. Under eventuelt diskuteredes forskelligt af mere uforpligtende art, herunder oprettelse af en telefon- og mailingliste, som vil gøre det muligt hurtigt at kontakte alle brugere i tilfælde af problemer af forskellig art.

Herefter kunne generalforsamlingen afsluttes.

For referatet:

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Mogens Hansen, dirigent Hans Henrik Sorgenfrey, formand